Neuvoston asetus (ETY) N:o 1423/76, annettu 21 päivänä kesäkuuta 1976, riisin ja rikkoutuneiden riisinjyvien vakiolaaduista



Virallinen lehti nro L 166 , 25/06/1976 s. 0020 - 0023

Suomenk. erityispainos Alue 3 Nide 7 s. 0118

Kreikank. erityispainos: Luku 03 Nide 15 s. 0141

Ruotsink. erityispainos Alue 3 Nide 7 s. 0118

Espanjank. erityispainos: Luku 03 Nide 10 s. 0128

Portugalink. erityispainos: Luku 03 Nide 10 s. 0128



NEUVOSTON ASETUS (ETY) N:o 1423/76, annettu 21 päivänä kesäkuuta 1976, riisin ja rikkoutuneiden riisinjyvien vakiolaaduista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1) ja erityisesti sen 4 artiklan 5 kohdan ja sen 15 artiklan 3 kohdan, ottaa huomioon komission ehdotuksen, sekä katsoo, että esikuoritun riisin tavoitehinnan, paddy- eli raakariisin interventiohinnan ja rikkoutuneiden riisinjyvien kynnyshinnan on vastattava määrättyjä vakiolaatuja, vakiolaatujen, joille nämä hinnat vahvistetaan, on vastattava mahdollisimman paljon yhteisössä korjatun lyhytjyväisen riisin keskilaatua esikuoritun riisin ja paddy- eli raakariisin osalta, sekä yhteisön teollisuudessa yhteisössä korjatusta riisistä yleensä saatavien rikkoutuneiden riisinjyvien keskilaatua rikkoutuneiden riisinjyvien osalta, ja tätä varten riisin vakiolaaduiksi olisi valittava yhteisössä tuotettua edustavinta lajiketta vastaavat standardit ja rikkoutuneiden riisinjyvien vakiolaaduksi olisi valittava yhteisön sisäisessä tämän tuotteen kaupassa useimmiten käytetty laatu, ON ANTANUT TÄMÄN ASETUKSEN: 1 artikla Esikuoritun riisin vakiolaatu, jolle tavoitehinta vahvistetaan, määritellään seuraavasti: a) laadultaan virheetön, aito ja myyntikelpoinen riisi, joka on hajutonta ja jonka laatu vastaa yhteisössä tavanomaisissa olosuhteissa korjatun tavallisen lyhytjyväisen riisin keskimääräistä laatua ja jonka tyyppi vastaa lajiketta "Balilla"; b) kosteuspitoisuus: 15 prosenttia; c) niiden riisinjyvien kokonaisprosenttimäärä, jotka eivät ole moitteetonta laatua: 7 painoprosenttia, josta: - paddy- eli raakariisijyviä: 1 prosentti, - rikkoutuneita jyviä: 3 prosenttia, - vihreitä jyviä tai jyviä, joissa on luonnollisia epämuodostumia: 3 prosenttia; d) sallittu määrä vieraita aineita, jotka koostuvat: - syötäväksi kelpaamattomista mineraali- ja kasviaineksista sillä edellytyksellä, että ne eivät ole myrkyllisiä: 0,01 prosenttia, - syötäväksi kelpaavista muista jyvistä tai muiden jyvien osista: 0,10 prosenttia; e) jalostustuotos kokonaan hiotun riisin kokonaisina jyvinä (leikattujen jyvien sallittu määrä 5 prosenttia): 77,50 painoprosenttia, josta kokonaan hiotun riisin sellaisten jyvien, jotka eivät ole moitteetonta laatua, painoprosentti on: - liitumaiset jyvät: 3 prosenttia, - punajuovaiset jyvät: 3 prosenttia, - täplikkäät jyvät: 1 prosentti, - laikukkaat jyvät: 0,50 prosenttia, - keltaiset jyvät: 0,05 prosenttia, - kellanruskeat jyvät: 0,125 prosenttia. 2 artikla Paddy- eli raakariisin vakiolaatu, jolle interventiohinnat vahvistetaan, määritellään seuraavasti: a) laadultaan virheetön, aito ja myyntikelpoinen riisi, joka on hajutonta ja jonka laatu vastaa yhteisössä tavanomaisissa olosuhteissa korjatun tavallisen lyhytjyväisen riisin keskimääräistä laatua ja jonka tyyppi vastaa lajiketta "Balilla"; b) kosteuspitoisuus: 14,50 prosenttia; c) jalostustuotos kokonaan hiotun riisin kokonaisina jyvinä (leikattujen jyvien sallittu määrä 5 prosenttia): 63 painoprosenttia, josta kokonaan hiotun riisin jyvien, jotka eivät ole moitteetonta laatua, painoprosentti on: - liitumaiset jyvät: 3 prosenttia, - punajuovaiset jyvät: 3 prosenttia, - täplikkäät jyvät: 1 prosentti, - laikukkaat jyvät: 0,50 prosenttia, - keltaiset jyvät: 0,05 prosenttia, - kellanruskeat jyvät: 0,125 prosenttia. 3 artikla Rikkoutuneiden riisinjyvien vakiolaatu, jolle kynnyshinta vahvistetaan, määritellään seuraavasti: a) laadultaan virheettömät, aidot ja myyntikelpoiset riisinjyvät, jotka ovat hajuttomia ja joiden laatu vastaa sellaisten rikkoutuneiden riisinjyvien keskimääräistä laatua, jotka saadaan jalostettaessa yhteisön teollisuudessa esikuorittu riisi kokonaan hiotuksi riisiksi ja jonka tyyppi vastaa laatua "Mezzagrana"; b) kosteuspitoisuus: 15 prosenttia; c) sallittu määrä vieraita aineita, jotka koostuvat: - syötäväksi kelpaamattomista mineraali- ja kasviaineksista sillä edellytyksellä, että ne eivät ole myrkyllisiä: 0,01 prosenttia, - syötävistä muista rikkoutuneista riisinjyvistä tai rikkoutuneiden riisinjyvien osista: 0,10 prosenttia; 4 artikla Tämän asetuksen soveltamiseksi ne jyvät ja rikkoutuneet riisinjyvät, jotka eivät ole moitteetonta laatua, määritellään liitteessä. 5 artikla 1. Kumotaan riisin ja rikkoutuneiden riisinjyvien vakiolaaduista 25 päivänä heinäkuuta 1967 annettu neuvoston asetus N:o 362/67/ETY(2), sellaisena kuin se on viimeksi muutettuna asetuksella (ETY) N:o 1555/71(3). 2. Viittauksia 1 kohdassa kumottuun asetukseen pidetään viittauksina tähän asetukseen. 6 artikla Tämä asetus tulee voimaan 1 päivänä heinäkuuta 1976. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä kesäkuuta 1976. Neuvoston puolesta Puheenjohtaja J. HAMILIUS (1) Ks. tämän virallisen lehden sivu 1. (2) EYVL N:o 174, 31.7.1967, s. 27 (3) EYVL N:o L 164, 22.7.1971, s. 11 LIITE Niiden jyvien ja rikkoutuneiden riisinjyvien määritelmä, jotka eivät ole moitteetonta laatua A. Kokonaiset jyvät: Jyvät, joiden kärjestä on poistettu ainoastaan osa, lukuun ottamatta kullekin jalostusasteelle tyypillisiä ominaisuuksia. B. Leikatut jyvät: Jyvät, joiden koko kärki on poistettu. C. Rikkoutuneet jyvät tai rikkoutuneet riisinjyvät: Jyvät, joista on poistettu kärkeä suurempi osa; rikkoutuneet riisinjyvät koostuvat: - suurista rikkoutuneista riisinjyvistä (jyvien palaset, joiden pituus on vähintään puolet jyvän pituudesta mutta jotka eivät muodosta kokonaista jyvää), - keskikokoisista rikkoutuneista riisinjyvistä (jyvien palaset, joiden pituus, on vähintään neljännes jyvän pituudesta, mutta jotka eivät saavuta "suurten rikkoutuneiden riisinjyvien" vähimmäiskokoa), - hienoista rikkoutuneista riisinjyvistä (jyvien palaset, joiden pituus on alle neljänneksen jyvän pituudesta, mutta jotka eivät läpäise seulaa, jonka silmäkoko on 1,4 millimetriä), - palasista (jyvän pienet palaset tai hiukkaset, joiden on läpäistävä seula, jonka silmäkoko on 1,4 millimetriä); palasiin sisältyvät myös haljenneet jyvät (jyvien palaset, jotka ovat syntyneet jyvän haljettua pitkittäin). D. Vihreät jyvät: Jyvät, jotka eivät ole täysin kypsyneitä. E. Jyvät, joissa on luonnollisia epämuodostumia: Luonnollisina epämuodostumina pidetään periytyviä tai periytymättömiä epämuodostumia, verrattuina lajikkeelle tyypillisiin morfologisiin ominaisuuksiin. F. Liitumaiset jyvät: Jyvät, joiden pinnasta vähintään kolme neljäsosaa näyttää himmeältä ja jauhomaiselta. G. Punajuovaiset jyvät: Jyvät, joissa on voimakkuudeltaan ja sävyltään erilaisia punaisia pitkittäisiä juovia, jotka aiheutuvat siemenkalvon jäänteistä. H. Täplikkäät jyvät: Jyvät, joissa on tumma, tarkkarajainen, melko säännöllisen muotoinen pieni ympyrä; täplikkäinä jyvinä pidetään lisäksi jyviä, joiden pinnassa on ohuita mustia juovia; juovilla ja täplillä ei saa olla keltaista tai tummaa kehää. I. Laikukkaat jyvät: Jyvät, joiden pinnan luonnollinen väri on selvästi muuttunut pienellä alueella; laikut voivat olla eri värisiä (mustahkoja, punertavia, ruskeita jne.); laikkuina pidetään myös syviä mustia juovia. Jos laikkujen väri (musta, vaaleanpunainen, punaruskea) on voimakkuudeltaan sellainen, että se näkyy heti, ja jos laikku peittää vähintään puolet jyvästä, jyviä on pidettävä keltaisina jyvinä. J. Keltaiset jyvät: Jyvät, joiden luonnollinen väri on muuttunut kokonaan tai osittain sitruunankeltaisen tai oranssinkeltaisen eri sävyiksi muulla tavalla kuin kuivaamalla. K. Kellanruskeat jyvät: Jyvät, joiden koko pinnan väri on tasaisesti hieman muuttunut muulla tavalla kuin kuivaamalla; jyvien väri on muuttunut vaaleaksi kellanruskeaksi.